سیلوانا
سیلوانا یوخسا سیلوانه غربی آذربایجان اوستانینین اورمیه بؤلگه‌سینده یئرلشرکن سیلوانا بؤلومونون مرکزی‌دیر. سیلوانا، ۱۳۷۹–جو هیجری شمسی ایلینده کند'دن شهره چئوریلیب.

موقعیت 
بو شهر اوستانین مرکزیندن باتی گونئی (جنوب غرب) طرفینده یئرلشیب و اورمونون ۳۰ کیلومتر باتی (غرب) طرفینده یئر آلیبدیر، هابئله شهر ایران و تورکیه اولان اوجالیق و داغلارینا یئتیریر. سیلوانا بؤلومو دوغودان (شرقدن) اورمیه شهری و باراندوز و روضه چای قصبه‌لری ایله قونشودور، باتی‌دان تورکیه‌نین شمزینان کندی ایله، قوزئی‌دن سرو و برادوست قصبه‌لری ایله، گونئی‌دن دشت بیل قصبه‌سی اوشنویه بؤلگه‌سینده و هابئله عراقین خاکورک منطقه‌سی ایله قونشودور.

دیل مذهب 
سیلوانا اهالی‌سی عومومیت‌ده کورمانج کوردجه‌سی و آذربایجان تورکجه‌سینه دانیشیرلار و سنی شافعی و شیعه مذهب‌لرینه اینانجلاری وار.

آد کؤکو 
سیلوانا سؤزو ایتالیاجا کؤکلو و مئشه و جنت معناسیندادیر.

اکینچیلیک 
سیلوانا منطقه‌سی سولو و دئم اکین یئرلرینه صاحیب و چوخلو یئرآلتی و آخار سولاری وار هابئله یئترلی ایلیلک یاغیش و قونشو شهرلرله یاخشی ایرتیباطی یولاری اولماسینا گؤره، بوغدا، نوخود، آرپا ،لوبیا، مرجیمک، یئرآلما، سوغان ،قیرمیزی بادیمجان، تؤتون و... محصول‌لارا یاخشی بیر محیط یارادیبدیر.

قایناق‌لار 

اورمیه بؤلگه‌سی‌نین یاشاییش یئرلری